TEHNISKĀ SPECIFIKĀCIJA 
[bookmark: _Hlk190082661]plānotai iepirkuma procedūrai “Projekta “Sabiedrībā balstītu sociālo pakalpojumu pieejamības palielināšana Rēzeknes novadā” ietvaros materiāltehniskā nodrošinājuma piegāde un uzstādīšana DSPC “Vecružina””
(Eiropas Savienības Eiropas Sociālā fonda Plus projekta Nr.4.3.5.1/4/25/A/012 “Sabiedrībā balstītu sociālo pakalpojumu pieejamības palielināšana Rēzeknes novadā” ietvaros)
Pretendentam, sagatavojot tehnisko piedāvājumu un līguma izpildē, ir jāņem vērā šādas prasības: Pretendenta piedāvātās preces ir atļauts izplatīt Latvijas Republikā un Eiropas Savienībā, tām ir CE marķējums.                          
1. Prasības attiecībā uz piegādes vietu, laiku, garantiju un sadarbību ar Pasūtītāju:
1.1. Preces jāpiegādā un jāuzstāda Daudzfunkcionālajā sociālo pakalpojumu centrā “Vecružina” Ezera ielā 23A, Vecružinā, Silmalas pagastā, Rēzeknes novadā.
1.2. Preces ir jāpiegādā un jāuzstāda 2 (divu) mēnešu laikā no līguma noslēgšanas.
1.3. Līguma izpildes laikā visu preču vienību detaļas jāsaskaņo ar Pasūtītāju.
1.4. Piegādātās preces minimālais garantijas termiņš, kurā  Pretendents par saviem līdzekļiem novērš defektus, kas atklājušies pēc piegādes – ne mazāks kā 24 (divdesmit četri) mēneši, skaitot no Preču pieņemšanas – nodošanas akta abpusējas parakstīšanas dienas. Garantijas termiņa laikā ne vēlāk kā 10 (desmit) darba dienu laikā no pretenzijas izsūtīšanas dienas Pretendentam uz e-pastu, bez maksas jāveic preču trūkumu novēršana vai jāapmaina bojātā preču vienība pret citu identisku – jaunu preču vienību. Ja garantijas laikā prece tiek remontēta vairāk nekā 2 (divas) reizes, Pasūtītāja pilnvarotajai personai ir tiesības pieprasīt remontētās preces nomaiņu pret jaunu preci. Ja garantijas laikā prece tiek remontēta vairāk nekā 2 (divas) reizes un pasūtītāja pilnvarotā persona ir pieprasījusi remontētās preces nomaiņu pret jaunu preci, garantijas laiks tiek nodrošināts ne mazāk kā 24 (divdesmit četri) mēneši no jaunās preču vienības piegādes dienas.  
1.5. Jānodrošina  garantijas serviss. Garantijas termiņā maksimālais reaģēšanas laiks uz Pasūtītāja (mutisku, telefonisku, e-pasta vai citu rakstisku) ziņojumu par bojājumiem, defektiem vai citiem trūkumiem ir 5 (piecas) darba dienas.    
2. Piegāde, izmēri:
2.1. Jāpiegādā jaunas, iepriekš nelietotas preces.
2.2. Uzstādīšanas procesā visas tehnikas vienības jāizvieto atbilstoši Pasūtītāja norādījumiem, jānolīmeņo un jāpievieno telpas elektrības un/vai ūdens pievadam atbilstoši preces izmantošanai un ievērojot drošības tehnikas prasības.       
2.3. Piedāvājuma līgumcenā jāiekļauj piegādes transporta izmaksas un uzstādīšanas izmaksas.
2.4. Pretendentam jānodrošina piedāvātās preces parametru atbilstība vismaz visiem minimālajiem parametriem.
2.5. Pielaide izmēriem (garumam,  platumam,  augstumam, dziļumam) ir  +/- 5 cm, ja nav norādīts savādāk.
3. Ievērojot Publisko iepirkumu likuma 2.2 panta noteikumus, Pretendentam jānodrošina, lai iepirkuma līguma izpildē netiek ietvertas Krievijas Federācijas un Baltkrievijas Republikas izcelsmes preces.
